SART-en slås på til stand-by-modus og vil kun sende når den blir truffet av radarbølger. Den reagerer kun på radarbølger fra en 3cm (x-bånd – 9 GHz) radar. Signalet den sender ut vil da vises som 12 blip på radarskjermen, en stiplet linje når den ligger et stykke unna som vil vokse til fullstendige sirkler når en har kommet frem til transponderen. Den stiplede linjen vil gjøre det mulig å peile retningen til transponderen.